
Dysgwyr, Ysgolion a Chymunedau: ble ydw i’n addysgu?

	Ymgeisio i gynnal lefel uchel o ddadansoddi beirniadol gan sicrhau ymchwiliad cytbwys id data gwrthgyferbyniol a syntheseiddio fy narlleniadau. 
	Rwyf wedi datblygu'r targed hwn drwy ddefnyddio data addas i fy helpu i ddadansoddi'n feirniadol bob agwedd ar y dasg hon.

	Targed/Target 2
	Sicrhau i nodi pob cyfeirnodau mi wnaeth i ddefnyddio. 
	Rwyf wedi creu rhestr gyfeirio wrth fynd ymlaen yn y dasg hon, ac rwyf wedi darllen dros fy ngwaith i sicrhau fy mod wedi cynnwys popeth.

	Targed/Target 3
	Datblygu’r ymchwil hyn ar lawr y Dosbarth yn PAP1 rhan 2 gan treulio mwy o amser ar strategaethau a nodi effeithiau. 
	Rwyf wedi cydweithio â’m mentor ac aelodau eraill o’r ysgol i drafod y cynllun datblygu.



Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 

Yn yr aseiniad yma byddaf yn canolbwyntio ar ddefnyddio sgiliau gwerthuso beirniadol i ddadansoddi 1 targed datblygu strategol wrth drafod cynllun datblygu ysgol A. Gan ddilyn canllawiau BERA (2024) byddaf yn cyfeirio at fy ysgol fel 'Ysgol A' i sicrhau cyfrinachedd wrth ddadansoddi'r amcan yma.
Y flaenoriaeth mae ysgol A wedi dewis yw i 'datblygu arferion asesu ac adborth effeithiol yn gyson ar draws yr ysgol' (Cynllun Datblygu Ysgol A, 2024). Dewisodd ysgol A y targed yma i sicrhau dealltwriaeth y dysgwyr o eu cryfderau i greu unigolyn hyderus, yna gallant nhw wella eu dysgu yn annibynnol (Cynllun Datblygu Ysgol A, 2024).
Mae ysgol A wedi'i lleoli o fewn cyngor sir Gaerfyrddin, gyda 223 o blant yn mynychu (Estyn, 2024a). Wrth fynd ati i ddarllen yr adroddiad, dywed Estyn (2024a) bod 15% o blant yn defnyddio'r iaith Cymraeg i gyfathrebu adre. Mae hyn yn golygu bod tua 34 o blant yn siarad Cymraeg tu fas yr ysgol, byddaf yn trafod sut mae'r ffaith yma yn effeithio fy mlaenoriaeth ddewisol.
Byddaf yn strwythuro fy aseiniad trwy ddilyn y gorchymyn hwn i drafod:
· adolygiad o'r llenyddiaeth
· datblygu pwynt gweithredu
· adfyfyrio a gwerthuso
· casgliadau

Mae asesu ac adborth yn chwarae rhan hanfodol yn y broses addysgu a dysgu, gan ddylanwadu ar ddatblygiad, cymhelliant a chynnydd addysgol cyffredinol dysgwyr ifanc. Mae’r adolygiad hwn o lenyddiaeth yn archwilio effeithiolrwydd gwahanol ddulliau asesu a strategaethau adborth mewn lleoliadau ysgol gynradd. Hefyd byddaf yn trafod y pwrpas o gamau cynllunio datblygu ysgolion gan gyfeirio at fframweithiau llywodraeth Cymru.
Dywed Llywodraeth Cymru (2024) bod tair rhan o ganllawiau gwella ysgolion, i bob ysgol lwyddo mae angen: 
· gwybodaeth a thystiolaeth 
· gwerthuso 
· atebolrwydd. 
Er mwyn lwyddo i wella, mae hi'n bwysig i ysgolion darganfod amrywiaeth o dystiolaeth i hunanwerthuso a chynllunio gwelliannau gyda ffocws parhaus ar gynnydd dysgwyr (Llywodraeth Cymru, 2024). Yn y fframwaith, awgryma Llywodraeth Cymru (2024) dyle pob ysgol wedi trefni i gael proses hunanwerthuso gan nodi cryfderau wrth edrych ar bob rhan o fywyd yr ysgol e.e.. dysgwyr, staff, llywodraethwyr a rhieni oherwydd mae pawb yn cyfrannu at y proses gwella. Wrth fynd trwy'r proses i wella'r ysgol mae atebolrwydd yn chwarae rôl bwysig. Yn ôl Llywodraeth Cymru (2024) y bobl sydd yn atebol am y rhan hyn yw'r cyrff llywodraethau, bydd y bobl hyn yn arsylwi'r proses gwella i wneud yn siŵr mae popeth yn cael eu gwneud yn iawn e.e.. roi cyngor ac mae angen am sefyllfaoedd caled. Mae Estyn yn chwarae rhan hanfodol yn y broses datblygu ysgol. Os bydd unrhyw beth yn cael ei godi yn yr arolygiad yna bydd Estyn yn gweithio ochr yn ochr ag ysgolion i roi cymorth ar beth i'w wneud nesaf felly, gan gyfrannu at darged arfarnu newydd yr ysgol (Llywodraeth Cymru, 2024). Nododd Estyn fod asesu effeithiol yn digwydd pan roddir blaenoriaeth i rôl asesu ffurfiannol mewn addysgu a dysgu (Llywodraeth Cymru, 2022a). Yn rhan nesaf o adolygiad yma byddaf yn canolbwyntio ar y targed strategol.

Mae llawer o brofiadau cadarnhaol a negyddol sydd yn gallu cael eu cyflwyno wrth roi asesu ac adborth yn y dosbarth. Un her sydd yn cael eu cyflwyno gan gyflawni asesu ac adborth yw rheoli amser a llwyth gwaith yr athro neu athrawes. Dywed GOV UK (2016) mae marcio wedi dod yn faich diangen i athrawon, yn enwedig pan nad yw'r amser a dreulir yn arwain at welliannau ystyrlon ym mhrogress disgyblion. Yn aml, mae hyn yn digwydd oherwydd bod marcio yn cael ei ddefnyddio at ddibenion heblaw cefnogi dysgu, megis arddangos perfformiad athrawon neu fodloni disgwyliadau rhanddeiliaid allanol. Mewn llawer o achosion, mae arweinwyr ysgolion yn canolbwyntio mwy ar y broses farcio ei hun yn hytrach na gwerthuso ei heffaith ar ganlyniadau a chynnydd disgyblion trwy adborth o ansawdd uchel.  Her arall sydd yn cael eu codi, yn bendant yn y cyfnod allweddol 2 yw profion polion uchel. Wnes i ymchwilio a darganfyddai i erthygl o 2017, yn fy marn i mae hyn yn addas i'r adolygiad yma oherwydd mae'n dangos i ni faint mae'r cwricwlwm newydd wedi effeithio'r dysgwyr a sut rydym ni wedi datblygu ers ni. Dywed UK Parliament (2017) mae profion yma wedi creu cwricwlwm cul gan ganolbwyntio ar bonciau Saesneg a Mathemateg yn lle cynnwys gwyddoniaeth, dyniaethau a chelfyddydau. Roedd hyn ddim yn deg oherwydd dydy pawb ddim gyda'r un diddordebau, mae rhai yn well yn wyddoniaeth ac mae rhai yn mwynhau'r celfyddydau mwy. Nes i gyflwyno hyn i dangos sut mor wahanol ydy addysg yn Gymru ers yr amser yma. Dydy profion polion uchel ddim yn cael eu cyflawni a gyda'r cwricwlwm newydd mae mwy o ganolbwyntio ar bob meysydd dysgu. Yn ôl Hwb (2025) mae yna 6 meysydd dysgu a phrofiad: 
· y celfyddydau mynegiannol
· iechyd a lles
· y dyniaethau
· ieithoedd, llythrennedd a chyfathrebu 
· mathemateg a rhifedd
· gwyddoniaeth a thechnoleg

Yn ôl Estyn (2024b), mae Ysgol Gynradd Plasmarl wedi datblygu dull ar y cyd rhwng staff a disgyblion i sicrhau asesu ac adborth effeithiol. Mae staff wedi derbyn hyfforddiant AagD i nodi strategaethau fydd yn diwallu anghenion pob disgybl yn y ffordd orau. Hefyd, rhoddir cyfle i ddisgyblion gyfrannu at eu haddysg trwy awgrymu syniadau ar gyfer eu dysgu yn wythnosol. Mae hyn yn arwydd o strategaeth gadarnhaol gan fod yr ysgol yn ystyried llais y disgyblion, ac fe fydd hyn yn creu dysgwyr annibynnol ar gyfer y dyfodol (Estyn, 2024b). Mae Estyn (2024b) hefyd yn nodi bod athrawon yn y sefydliad hwn yn cyfarfod â disgyblion bob tymor i drafod yr hyn maent yn ei wneud yn dda, beth yw eu camau nesaf a sut y bydd eu dysgu yn datblygu wrth symud ymlaen. Yn fy marn i, mae’n hanfodol datblygu perthynas onest gyda disgyblion er mwyn sicrhau bod adborth effeithiol yn digwydd; yn y pen draw, bydd hyn yn paratoi’r myfyrwyr ar gyfer eu dysgu yn y dyfodol. Mae Estyn (2024b) yn cefnogi hyn drwy ddatgelu bod disgyblion yn yr ysgol gynradd hon wedi gwerthfawrogi’r cyfleoedd a roddwyd iddynt i ddefnyddio eu llais, gan greu dysgwyr hyderus a brwdfrydig, sy’n gysylltiedig â’r targed rwyf wedi dewis ei drafod. Yn ôl Estyn (2024c), mae Ysgol Gynradd Troedyrhiw yn mabwysiadu dull ysgol gyfan o ran asesu ar gyfer dysgu:
• Cam 1 – darganfod pa asesiadau sy’n fwyaf effeithiol
• Cam 2 – trafod polisi asesu ysgol gyfan
• Cam 3 – ymgorffori’r dulliau hyn
• Casglu a defnyddio data
• Cynnwys disgyblion
• Cynnwys llywodraethwyr
Mae’r ysgol yn gweld y strategaeth hon yn effeithiol gan fod Estyn (2024c) wedi dod i’r casgliad bod staff y sefydliad hwn yn defnyddio asesiadau hynod effeithiol i ddeall ac egluro cynnydd disgyblion mewn gwersi ac yn eu dysgu yn y dyfodol. Mae strategaeth yr ysgol yn eu galluogi i gynllunio’n briodol, gan sicrhau eu bod yn gallu nodi unrhyw ddisgyblion sydd angen cymorth. Hefyd, mae hyn yn sicrhau bod gan yr holl staff ddealltwriaeth well o AagD a’u bod yn gwybod sut i gynllunio’n gywir er mwyn datblygu dysgu disgyblion ymhellach (Estyn, 2024c). 
Mae llawer o astudiaethau achos sy’n dangos enghreifftiau o sut y gall asesu ac adborth fod yn effeithiol. Mae Estyn (2022) yn dyfynnu disgybl Blwyddyn 6 sy’n disgrifio ei ddull at ei ddysgu ei hun:
‘Rwy’n darllen y tri Maen Prawf Llwyddiant a osodwyd yn gyntaf cyn penderfynu pa dasg i’w gwneud. Rwy’n mwynhau herio fy hun beth bynnag, oherwydd os yw’r gwaith yn rhy hawdd, dydw i ddim yn cael cymaint allan ohono… Os ydw i wedi dewis tasg ‘2 seren wych’ ac mae’r gwaith yn rhy hawdd, gallaf newid i dasg fwy heriol, yr un peth os yw’r gwaith yn rhy anodd, gallaf ddewis tasg 1 seren.’ (Disgybl Blwyddyn 6) (Estyn, 2022, t.25).
Yn ôl yr NCCA (2015), mae maen prawf llwyddiant yn cael ei ddatblygu i gefnogi’r disgybl wrth wneud canfyddiadau am ansawdd ei ddysgu. Credaf fod y dull hwn o wahaniaethu yn effeithiol gan ei fod yn galluogi plant i asesu eu dysgu eu hunain a’u herio eu hunain, gan fod rhai plant yn gryfach mewn un pwnc nag un arall. Fel y gwelir uchod, mae’r plentyn yn dangos cymhelliant parhaus ac atebolrwydd trwy chwilio’n weithredol am heriau yn hytrach na dewis y dasg haws bob tro. Credaf fod gallu’r disgyblion i ddewis lefelau priodol yn dangos bod yr ysgol yn gweithredu dull sy’n canolbwyntio ar y plentyn. Fodd bynnag, a allai’r math hwn o wahaniaethu effeithio ar ddisgyblion sydd â hunan-barch isel ac nad ydynt yn gallu dewis tasgau priodol?
Mae llawer o ysgolion yng Nghymru bellach yn gwerthfawrogi'r un blaenoriaethau oherwydd datblygiad Cwricwlwm i Gymru 2022. Datblygodd Ysgol A amcan y maent yn credu a fyddai’n cefnogi eu nodau personol, a’r targed y byddaf yn ei drafod yw ‘datblygu dulliau asesu ac adborth effeithiol yn gyson ar draws yr ysgol’ (Cynllun Datblygu Ysgol A, 2024).
Yn ôl Cynllun Datblygu Ysgol A (2024), mae’r targed hwn yn adlewyrchu cenhadaeth yr ysgol, gan fod yr ysgol yn ymdrechu i greu dysgwyr sydd â dealltwriaeth ddyfnach o’u cryfderau a’u gwendidau. Bydd hyn wedyn yn meithrin unigolion hyderus sy’n gallu datblygu eu dysgu’n annibynnol. Dewiswyd y targed hwn er mwyn cael effaith gadarnhaol ar ganlyniadau dysgu disgyblion, gan greu dysgwyr hyderus a galluog.
Yn ôl Llywodraeth Cymru (2022b), mae’r targed hwn yn cefnogi’r Cwricwlwm newydd i Gymru, gan fod y cwricwlwm newydd wedi’i gynllunio i gynnwys pedwar diben dysgu:
• dysgwyr uchelgeisiol a galluog
• cyfranwyr creadigol, wedi'u paratoi i chwarae rhan hanfodol yn y gymdeithas
• unigolion moesegol a gwybodus y byd
• dysgwyr iach a hyderus
Fel y gwelwch uchod, mae’r targed penodol y byddaf yn canolbwyntio arno wedi rhoi blaenoriaeth i’r Cwricwlwm newydd i Gymru drwy sicrhau eu bod yn cynnwys y pedwar diben er mwyn cael effaith gadarnhaol ar eu dysgwyr. Mae’r targed yn cyfrannu’n benodol at greu dysgwyr galluog a datblygu hyder mewn dysgu (Cynllun Datblygu Ysgol A, 2024).
Mae'r adnoddau a ddefnyddir i gyflawni asesu ac adborth effeithiol yn esblygu wrth i blant symud ymlaen drwy'r grwpiau blwyddyn. Cefais fy lleoli yn y Cyfnod Sylfaen, felly byddaf yn canolbwyntio ar yr hyn a brofais yn uniongyrchol wrth weithredu'r targed hwn ym mywyd dysgu'r disgyblion.
Yn ystod fy mhrofiad addysgu proffesiynol, des i ar draws nifer o offer gweithredu:
• meini prawf llwyddiant – MAC (Mae Angen Cofio)
• goleuadau traffig
• ffonau lollipop
Mae'r ysgol yn mesur llwyddiant y rhain fel offer asesu drwy sicrhau bod y adnoddau hyn yn cael eu defnyddio bob dydd i asesu a yw asesu ac adborth yn cael eu cyflawni'n gywir.
Er bod y rhain yn offer asesu sydd wedi'u gweithredu, mae'n hanfodol cydnabod eu cryfderau a'r meysydd sy'n angen gwella. Yn ôl Estyn (2018), dewisiodd ysgol arall y dull o ddefnyddio meini prawf llwyddiant, ac maent yn credu bod y gweithrediad hwn yn cyfrannu at ymwybyddiaeth y dysgwr o’r hyn sy'n cyfrif fel dysgu effeithiol. Yn ôl Eun (2019), mae un o'r theoriau sy'n cyd-fynd â'r datganiadau hyn yn Ffin Datblygiad Proximal Vygotsky (1978), lle mae Vygotsky yn awgrymu bod adborth strwythuredig yn galluogi myfyrwyr i ddatblygu y tu hwnt i'w gallu presennol. Fodd bynnag, a allai'r offeryn hwn gael effaith emosiynol ar ddysgwyr? Efallai na fydd llawer o ddysgwyr yn ymateb yn bositif i ddilyn meini prawf llwyddiant, efallai y bydd y dysgwr yn cael anhawster i ddilyn cyfarwyddiadau pan fydd ganddynt ffordd benodol o wneud pethau (meddwl sefydlog). Yn ôl Yeager a Dweck (2020), mae unigolion gyda meddwl sefydlog yn tueddu i osgoi heriau oherwydd methu â gweld eu potensial eu hunain. Felly, efallai nad yw meini prawf llwyddiant yn addas i anghenion pob dysgwr gan y gallai rhai unigolion fod angen mwy o sylw na'r eraill. Yn bersonol, credaf fod y system goleuadau traffig yn effeithiol iawn ar gyfer asesu dysgwyr yn amser real, gan ei bod yn offeryn cyflym a syml i weld sut mae'r dysgwyr wedi deall yr wers. Yn ôl Andrade a Cizek (2010), mae coch yn arwydd o beidio â deall, oren yn arwydd o angen cymorth, a gwyrdd yn arwydd o ddealltwriaeth gyflawn o'r tasg. Mae hyn yn ddefnyddiol i addysgwyr gan ein bod wedyn yn gallu asesu'n hunain a meddwl beth y gallai'r ysgolyn wneud i gefnogi'r dysgwr ymhellach? Felly, mae'n datblygu hunan-asesu (Andrade a Cizek, 2010). Yn ystod fy mhrofiad addysgu proffesiynol, roedd llawer o’r plant yn ymateb yn bositif i’r dull asesu hwn ar gyfer dysgu. Mae defnyddio ffonau lolipop hefyd yn offeryn asesu cyflym ac effeithiol, bydd gan bob dysgwr eu enw ar ffon lolipop ac mae'r athro’n eu cadw mewn cynhwysydd ar gyfer gwaith dosbarth yn unig. Byddwn yn defnyddio'r offeryn hwn wrth wneud gwaith dosbarth ar y carped, y rheswm am hyn oedd i roi cyfle i eraill ateb er mwyn sicrhau bod pawb yn deall yr amcan ar y llaw. Yn ôl Llywodraeth Cynulliad Cymru (2010), mae hyn yn adnodd poblogaidd; fodd bynnag, rhaid i addysgwyr sicrhau bod y dull hwn yn cael ei ddefnyddio’n gywir gan y gall athrawon weithiau fod yn tueddu i ddewis plant y maent yn gwybod y byddant yn ateb yn gyflym yn hytrach na aros am i eraill feddwl a darparu ateb.
Nes i wers helfa trysor gyda'r plant. Yr ymholiad tymor yma yw Cyfathrebu a'r MDaPH yw'r celfyddydau Mynegiannol. Dewisais i liw oherwydd yn y wythnosau sydd yn dilyn bydd y plant yn cysylltu lliwiau gyda theimladau. Cyflwynais i fod 8 siâp lliw o gwmpas y dosbarth ac mae rhaid i'r plant dod o hyd i'r siapiau ac ateb y cwestiwn sydd ar gefn y siâp (mewn grwpiau iaith). Roedd taflen gyda'r plant i ateb y cwestiynau, roedd rhaid i'r plant rhoi'r ateb ar bwys y siâp cywir.
Cyn i'r plant dechrau dod o hyd i'r siapiau nes i gyflwyno'r tasgau MACs iddyn nhw fel grŵp i asesu dealltwriaeth y plant o beth sydd angen gwneud i lwyddo'r wers. Mae hi'n bwysig, bendant mewn y cyfnod sylfaen, i ddarllen y MACs oherwydd bydd y plant ddim yn darllen nhw yn annibynnol. Mae mwy afrif o blant yn lliwio'r goleuadau traffig unrhyw liw, dydyn nhw ddim yn meddwl am eiliad pa anodd odd y wers iddyn nhw. 
Cyn i'r plant fynd ar ôl gorffen eu gwaith rwy'n cymryd eiliad bach i gael sgwrs gyda nhw am sut ath y dasg. Cyn iddyn nhw liwio'r goleuadau traffig rwy'n esbonio beth mae pob lliw yn golygu.
Mae'n bwysig i dangos i'r plant bod hi'n iawn i fod ar y coch neu oren pan gwneud tasg, os mae perthynas wedi datblygu gyda'r plant byddant nhw yn teimlo'n gyfforddus i agor lan a dweud y gwir. I sicrhau bod adborth effeithiol yn digwydd yn ystod y gwersi rwy'n creu awyrgylch diogel i dangos i'r plant bod hi'n iawn i wneud camgymeriadau wrth wneud gwaith e.e...
· esbonio eto beth sydd angen gwneud, atgoffa nhw i baid â becso gallant nhw wneud y gwaith eto.
· Gofyn iddyn nhw i ddarllen eu brawddegau eto, beth sydd ar goll? Prif lythyren wyrdd, llythyren ddwbl felyn, collnod oren ac atalnod llawn goch.
Nes i dysgu bod hi'n bwysig i fwydo'r naratif yma oherwydd tro nesaf byddwn ni yn gwneud tasg ffocws, gobeithio bydd y plant yn dechrau adnabod sut i wella gwaith nhw yn annibynnol o ganlyniad cael adborth cadarnhaol.  

Yn y dasg hon, rwyf wedi canolbwyntio ar ddefnyddio sgiliau gwerthuso beirniadol i ddadansoddi un targed datblygu strategol wrth drafod cynllun datblygu Ysgol A. Yn unol â chanllawiau BERA (2024), rwyf wedi cyfeirio at fy ysgol fel ‘Ysgol A’ er mwyn sicrhau cyfrinachedd wrth ddadansoddi’r amcan hwn. Rwyf wedi darganfod bod llawer o fanteision ac anfanteision i asesu ar gyfer dysgu, y mae’n rhaid i addysgwyr ystyried wrth gynllunio cynllun datblygu ysgol. Rwyf yn ddiolchgar iawn i Ysgol A am roi cyfarwyddyd i mi ar pam eu bod wedi dewis y targed penodol hwn i wella hyder dysgwyr a hunan-asesu. Mae’r dasg hon wedi datblygu fy dealltwriaeth o flaenoriaethau addysgol, gan imi allu gweithredu arferion asesu ac adborth effeithiol. Yn ogystal, mae’r broses hon wedi cryfhau fy ymarfer adlewyrchol, gan imi fod yn gallu cwrdd â safonau proffesiynol wrth imi gymryd rhan mewn datblygiad proffesiynol parhaus. Yn ôl Llywodraeth Cymru (2019), rwyf wedi cyfrannu at y safonau hyn gan fy mod wedi cydweithio gyda’m cydweithwyr lleoliad ac wedi defnyddio fy sgiliau arweinyddiaeth i weithredu ac adlewyrchu ar y gweithdrefnau rwyf wedi’u defnyddio yn fy mhrofiad addysgu proffesiynol.

